DĖL VIETINĖS RINKLIAVOS MOKĖTOJŲ ATLEIDIMO NUO METINĖS VIETINĖS RINKLIAVOS MOKESČIO UŽ KOMUNALINIŲ ATLIEKŲ SURINKIMĄ IR TVARKYMĄ

2017 m. kovo 30 d. Nr. T1-90

Šilalė

Vadovaudamasi Šilalės rajono savivaldybės vietinės rinkliavos už komunalinių atliekų surinkimą iš atliekų turėtojų ir atliekų tvarkymą nuostatų, patvirtintų Šilalės rajono savivaldybės tarybos 2012 m. kovo 1 d. sprendimu Nr. T1-41 ,,Dėl Šilalės rajono savivaldybės vietinės rinkliavos už komunalinių atliekų surinkimą iš atliekų turėtojų ir atliekų tvarkymą“, 30 punktu, Šilalės rajono savivaldybės metinės vietinės rinkliavos už komunalinių atliekų surinkimą ir tvarkymą bei registro duomenų keitimo taikymo tvarkos aprašo, patvirtinto Šilalės rajono savivaldybės tarybos 2014 m. kovo 27 d. sprendimu Nr. T1-93 ,,Dėl Šilalės rajono savivaldybės metinės vietinės rinkliavos už komunalinių atliekų surinkimą ir tvarkymą bei registro duomenų keitimo taikymo tvarkos aprašo patvirtinimo“, 13 punktu, atsižvelgdama į UAB Tauragės regiono atliekų tvarkymo centro 2017 m. kovo 16 d. raštą Nr. IS-216 ,,Dėl gyventojų prašymų“ ir į Valento Gylio 2017 m. vasario 23 d. prašymą ,,Dėl nulinės metinės vietinės rinkliavos taikymo“, Šilalės rajono savivaldybės taryba n u s p r e n d ž i a:

1. Atleisti vietinės rinkliavos mokėtojus nuo metinės vietinės rinkliavos mokesčio už komunalinių atliekų surinkimą ir tvarkymą ir patvirtinti Vietinės rinkliavos mokėtojų, kuriems taikoma nulinė vietinė rinkliava, sąrašą (pridedama).

2. Neatleisti V. G. *(duomenys neskelbtini)* nuo metinės vietinės rinkliavos mokesčio už komunalinių atliekų surinkimą ir tvarkymą už 2014 metus – 37,12 Eur(nekilnojamojo turto objektas: gyvenamasis namas, adresas: Šilalės r. sav., Kaltinėnų sen., Kaušų k., Aušrinės g. 11, unikalus numeris *(duomenys neskelbtini)*, kadangi praleido prašymo pateikimo terminą.

3. Įpareigoti UAB Tauragės regiono atliekų tvarkymo centrą apie priimtą sprendimą informuoti šio sprendimo 1 punktu patvirtintame Vietinės rinkliavos mokėtojų, kuriems taikoma nulinė vietinė rinkliava, sąraše nurodytus vietinės rinkliavos mokėtojus.

4. Paskelbti informaciją apie šį sprendimą vietinėje spaudoje, o visą sprendimą (neviešinant asmens duomenų) – Šilalės rajono savivaldybės interneto svetainėje [www.silale.lt](http://www.silale.lt).

# Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

# Meras Jonas Gudauskas